ᱫᱚᱥᱨᱚᱛᱷ ᱢᱟᱸᱡᱷᱤ

ᱫᱟᱥᱨᱚᱛᱷᱤ ᱢᱟᱸᱡᱷᱤ (᱑᱔ ᱡᱟᱱᱩᱭᱟᱨᱤ ᱑᱙᱒᱙ – ᱑᱗ ᱚᱜᱚᱥᱴ ᱒᱒᱐᱐᱗), ᱫᱚ ᱵᱳᱨᱳ ᱢᱟᱱᱣᱟ ᱥᱮ ᱟᱛᱵᱟᱝ ᱢᱟᱶᱴᱮᱱ ᱢᱮᱱ ᱛᱮ ᱠᱚ ᱧᱩᱢ ᱦᱟᱞᱟᱝ ᱮ ᱜᱮᱭᱟ ᱾ ᱱᱩᱭ ᱫᱚ ᱜᱮᱦᱞᱳᱨ ᱟ.ᱛᱩ, ᱜᱚᱭᱟ ᱥᱩᱨ  ᱵᱤᱦᱟᱨ, ᱵᱷᱟᱨᱚᱛ ᱨᱤᱱᱤᱡ ᱠᱟᱱᱟᱭ ᱾ ᱱᱩᱭ ᱫᱚ ᱢᱤᱫ ᱨᱮᱸᱜᱮᱡ ᱱᱟᱪᱟᱨ ᱚᱲᱟᱜ ᱨᱤᱱᱤᱡ ᱢᱩᱞᱭᱟ. ᱠᱚᱲᱟ ᱠᱟᱱᱟᱭ ᱾ ᱫᱚᱥᱨᱚᱛᱷ ᱑᱑᱐ ᱢᱤᱴᱚᱨ ᱥᱟᱸᱜᱤᱧ(᱓᱖᱐ ᱯᱷᱩᱴ), ᱙.᱑ ᱢᱤᱴᱚᱨ(᱓᱐ ᱯᱷᱩᱴ) ᱚᱥᱟᱨ, ᱗.᱗ ᱢᱤᱴᱚᱨ(᱒᱕ ᱯᱷᱩᱴ) ᱩᱥᱩᱞ ᱵᱳᱨᱳ ᱟᱡᱟᱜ ᱠᱩᱴᱟ.ᱥᱤ ᱟᱨ  ᱨᱩᱠᱟ. ᱛᱮ ᱞᱟ ᱛᱚᱯᱟᱜ ᱠᱟᱛᱮ ᱥᱚᱲᱚᱠ ᱮ ᱵᱮᱱᱟᱣ ᱞᱮᱫ-ᱟ ᱾  ᱫᱚᱥᱨᱚᱛᱷ ᱚᱱᱰᱮ ᱒᱒ ᱥᱟᱞ ᱠᱟ.ᱢᱤ ᱠᱟᱛᱮ ᱟᱨᱛᱤ ᱟᱨ ᱣᱚᱡᱤᱨᱜᱚᱸᱡᱽ ᱛᱟᱞᱟᱨᱮ ᱑᱕ ᱠᱤᱞᱳᱢᱤᱴᱚᱨ ᱨᱮᱭᱟᱜ ᱥᱚᱲᱚᱠ ᱮ ᱞᱟ ᱯᱩᱨᱩᱱ ᱠᱮᱫ-ᱟ, ᱡᱟᱦᱟᱸ ᱫᱚ ᱯᱩᱭᱞᱩ ᱟ.ᱪᱩᱨ ᱵᱤᱦᱩᱨᱟᱛᱮ ᱕᱕ ᱠᱤᱞᱳᱢᱤᱴᱚᱨ ᱥᱮᱱ ᱦᱩᱭᱩᱜ ᱛᱟᱦᱮᱸᱱ ᱾

ᱯᱩᱭᱞᱩ ᱨᱮᱭᱟᱜ ᱠᱟᱛᱷᱟ
ᱫᱚᱫᱨᱚᱛᱷ ᱫᱚ ᱢᱩᱥᱟᱦᱟᱨ ᱚᱲᱟᱜ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱡᱟᱦᱟᱸ ᱫᱚ ᱥᱤᱧᱚᱛᱤᱭᱟ. ᱡᱟ.ᱛᱤ ᱵᱮᱵᱚᱥᱛᱷᱟ ᱞᱮᱠᱟᱛᱮ ᱠᱷᱟᱴᱚ ᱡᱟ.ᱛᱤ ᱠᱟᱱᱟ ᱾ ᱱᱩᱭ ᱟᱡᱟᱜ ᱜᱤᱫᱽᱨᱟ. ᱚᱠᱛᱚ ᱨᱮ ᱚᱲᱟᱜ ᱠᱷᱚᱱ ᱧᱤᱨ ᱥᱮᱱ ᱠᱟᱛᱮ  ᱫᱷᱚᱱᱵᱟᱫᱽ ᱨᱮᱭᱟᱜ ᱠᱳᱭᱞᱟ ᱯᱷᱤᱠᱴᱤᱨ ᱨᱮ ᱠᱟ.ᱢᱤ ᱞᱮᱫ-ᱟ ᱾ ᱛᱟᱭᱚᱢ ᱵᱤᱫᱟ.ᱞ ᱛᱮ ᱚᱲᱟᱜ ᱮ ᱨᱩᱣᱟ.ᱲ ᱞᱮᱱᱟ ᱟᱨ ᱯᱷᱚᱞᱜᱩᱱᱤ(ᱥᱮ ᱯᱷᱟᱜᱩᱱᱤ) ᱫᱮᱵᱤ ᱥᱟᱶ ᱵᱟᱯᱞᱟ ᱞᱮᱱᱟᱭ ᱾ 

ᱥᱮᱫᱟᱭ ᱠᱷᱚᱱ ᱜᱮ ᱜᱮᱦᱞᱳᱨ ᱫᱚ ᱢᱤᱫ ᱵᱳᱨᱳ ᱪᱮᱛᱟᱱ ᱨᱮᱭᱟᱜ ᱠᱷᱟᱴᱚ ᱟ.ᱛᱩ ᱠᱟᱱᱟ ᱾ ᱨᱟᱡᱽᱜᱤᱨᱤ ᱵᱳᱨᱳ ᱫᱚ, ᱟᱠᱚᱣᱟᱜ ᱟ.ᱛᱩ ᱣᱟᱡᱤᱨᱜᱚᱸᱡᱽ ᱥᱮᱱᱚᱜ ᱦᱚᱨ ᱮ ᱮᱥᱮᱫ ᱞᱮᱫ ᱠᱚᱣᱟ ᱾

ᱜᱩᱨ
ᱫᱚᱥᱨᱚᱛᱷ ᱫᱚ ᱜᱚᱯᱵᱽᱞᱟᱰᱚᱨ ᱠᱮᱱᱥᱚᱨ(gallbladder cancer) ᱠᱷᱟ.ᱛᱤᱨ ᱠᱚ ᱪᱷᱟᱬᱟᱣ ᱞᱮᱫᱮᱭᱟ ᱟᱨ ᱱᱟᱶᱟ ᱫᱤᱞᱞᱤ ᱨᱮᱭᱟᱜ ᱚᱞ ᱤᱱᱰᱤᱭᱟ ᱤᱱᱥᱴᱤᱪᱭᱩᱴ ᱚᱯᱷ ᱢᱮᱰᱤᱠᱟᱞ ᱥᱟᱭᱤᱱᱥ(All India Institute of Medical Sciences) ᱨᱮ ᱒᱓ ᱡᱩᱞᱟᱭ ᱒᱐᱐᱗ ᱦᱤᱞᱚᱠ ᱠᱚ ᱵᱷᱩᱨᱛᱤ ᱞᱮᱫᱮᱭᱟ ᱾ ᱚᱱᱰᱮ ᱑᱗ ᱚᱜᱚᱥᱴ ᱒᱐᱐᱗ ᱦᱤᱞᱚᱜ ᱜᱩᱡ ᱞᱮᱱᱟ ᱾ ᱜᱚᱡ ᱛᱟᱭᱚᱢ ᱟᱡᱟᱜ ᱜᱚᱡ ᱦᱚᱲᱢᱚ ᱫᱚ ᱵᱤᱦᱟᱨ ᱥᱚᱨᱠᱟᱨ ᱴᱷᱮᱱ ᱠᱷᱚᱱ ᱯᱚᱱᱚᱛ ᱜᱚᱡ ᱦᱚᱲᱢᱚ ᱫᱚᱦᱚᱱ ᱢᱟ.ᱱ ᱛᱮᱭᱟᱜ ᱟᱛᱮ ᱠᱚ ᱥᱟᱨᱦᱟᱣ ᱞᱮᱫᱮᱭᱟ ᱾

ᱟᱡᱟᱜ ᱠᱟ.ᱢᱤ ᱤᱫᱤᱛᱮ ᱫᱚᱥᱨᱚᱛᱷ ᱫᱚ 'ᱢᱟᱶᱴᱮᱱ ᱢᱮᱱ'(Mountain Man) ᱢᱮᱛᱮ ᱠᱚ ᱧᱩᱢ ᱞᱮᱫᱮᱭᱟ ᱾ ᱒᱐᱐᱖ ᱥᱟ.ᱦᱤᱛ ᱨᱮ ᱵᱤᱦᱟᱨ ᱥᱚᱨᱠᱟᱨ, ᱫᱚᱥᱨᱚᱛᱷ-ᱟᱜ ᱥᱟᱶᱛᱟ ᱠᱟ.ᱢᱤ ᱛᱷᱚᱠ ᱞᱮᱠᱟᱛᱮ ᱯᱚᱫᱽᱢᱚ ᱥᱨᱤ ᱥᱤᱨᱯᱷᱟ. ᱟᱛᱮ ᱧᱩᱢ ᱥᱟᱨᱦᱟᱣ ᱞᱮᱫᱮᱭᱟ ᱾ 

᱒᱖ ᱰᱤᱥᱮᱢᱵᱚᱨ ᱒᱐᱑᱖ ᱨᱮ ᱵᱤᱦᱟᱨ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ, "ᱵᱤᱦᱟᱨ ᱨᱤᱱᱤᱡ ᱱᱟᱢᱰᱟᱠ ᱦᱚᱲ" ᱞᱮᱠᱟᱛᱮ ᱫᱚᱥᱨᱚᱛᱷ-ᱟᱜ ᱯᱳᱥᱴᱟᱞ ᱴᱤᱠᱮᱴ ᱠᱚ ᱪᱷᱟᱯᱟ ᱟᱠᱟᱫ ᱛᱟᱭᱟ ᱾ 

ᱟᱡᱟᱜ ᱡᱤᱭᱚᱱ ᱠᱟ.ᱦᱱᱤ ᱛᱮ ᱢᱤᱫ ᱦᱤᱱᱫᱤ ᱯᱷᱤᱞᱢ ᱠᱚ ᱥᱳᱴᱤᱝ ᱟᱠᱟᱫᱟ ᱾ ᱚᱱᱟ ᱫᱚ "ᱢᱟᱸᱡᱷᱤ ᱫᱚ ᱢᱟᱶᱴᱮᱱ ᱢᱮᱱ" ᱠᱚ ᱧᱩᱛᱩᱢ ᱟᱠᱟᱫᱟ ᱾

ᱯᱷᱳᱴᱳ ᱵᱟᱜᱟᱱ

ᱥᱟ.ᱠᱷᱭᱟ.ᱛ

ᱯᱷᱮᱰᱟᱛ


















ᱵᱟ.ᱲᱛᱤ ᱡᱚᱱᱚᱲ
  — location of the passage carved by Dashrath Manjhi through the Rajgir Hills rock formation

Category:People from Gaya district
Category:2007 deaths
Category:1934 births
Category:Deaths from gallbladder cancer
Category:Deaths from cancer in India
Category:State funerals in India